CELEX: C2005/243/13
Language: da
Date: 2005-10-01 00:00:00
Title: Sag C-299/05: Sag anlagt den 26. juli 2005 af Kommissionen for De Europæiske Fællesskaber mod Europa-Parlamentet og Rådet

1.10.2005   
            
            
               DA
            
            
               Den Europæiske Unions Tidende
            
            
               C 243/9
            
         Sag anlagt den 26. juli 2005 af Kommissionen for De Europæiske Fællesskaber mod Europa-Parlamentet og Rådet
   (Sag C-299/05)
   (2005/C 243/13)
   Processprog: fransk
   Ved De Europæiske Fællesskabers Domstol er der den 26. juli 2005 anlagt sag mod Europa-Parlamentet og Rådet af Kommissionen for De Europæiske Fællesskaber ved Denis Martin og Marie-José Jonczy, som befuldmægtigede, og med valgt adresse i Luxembourg.
   Kommissionen for De Europæiske Fællesskaber har nedlagt følgende påstande:
   
               1.
            
            
               Bestemmelserne i bilag I, punkt 2, til forordning (EF) nr. 647/2005 af 13. april 2005 om ændring af Rådets forordning (EØF) nr. 1408/71 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, og (EØF) nr. 574/72 om regler til gennemførelse af forordning (EØF) nr. 1408/71 (1) vedrørende »W. FINLAND«, litra b), »X. SVERIGE«, litra c), samt »Y. DET FORENEDE KONGERIGE«, litra d)-f), annulleres.
            
         
               2.
            
            
               Europa-Parlamentet og Rådet tilpligtes at betale sagens omkostninger.
            
         Søgsmålsgrunde og væsentligste argumenter:
   Ifølge Kommissionen har lovgiver ved vedtagelsen af forordning nr. 647/05 tilsluttet sig de af Domstolen tidligere opstillede kriterier for særlige ikke-bidragspligtige ydelser. Imidlertid har lovgiver ikke draget den fulde konsekvens af disse kriterier, da den på listen over ydelser i bilag IIa til forordning 1408/71 har opført ydelserne under W. FINLAND, litra b), X. SVERIGE, litra c), samt Y. DET FORENEDE KONGERIGE, litra d)-f), og eftersom dette ikke ifølge Kommissionen opfylder kriterierne for »særlige« ydelser som omhandlet i samme forordnings artikel 4, stk. 2a.
   
      (1)  EUT L 117 af 4.5.2005, s. 1.